《宁古塔杂诗 其八》
清代·杨宾

土产参为最，今时贡帝京。营州非旧种，上党亦空名。

碧叶翻风动，红根照眼明。人形品绝贵，闻说可长生。

作者简介：（1650—1720）浙江山阴人，字可师，号耕夫，晚号大瓢山人。为人作幕。其父坐事长流宁古塔，请代父戍不许，与弟先后出塞省父。习其地理沿革、山川道里、风土人情，著《柳边纪略》，为世所称。另有《晞发堂集》、《杨大瓢杂文残稿》。